વઢવાણઃ ભારતને વિદેશી સત્તાના હાથમાંથી સ્વતંત્રતાનો સૂરજ દેખાડનાર તારીખ 15 ઓગસ્ટના સ્વાતંત્ર્યપર્વની રાજ્યકક્ષાની ઉજવણી સુરેન્દ્રનગરમાં યોજાઇ છે. ત્યારે સ્વાતંત્ર્યદિનની પૂર્વે વઢવાણમાં યુવા સંમેલન સહિત કેટલાક કાર્યક્રમોનું આયોજન થયું હતું. મુખ્યપ્રધાન વિજય રુપાણી આ કાર્યક્રમોમાં ઉપસ્થિત રહી નાગરિકોનો ઉત્સાહ વધાર્યો હતો. સીએમ રુપાણીએ જનતાને સંબોધતાં કહ્યું કે સરકારે ગુજરાતના યુવાધનને વિશેષ તકો – પ્રોત્સાહન આપવાની પ્રણાલી વિકસાવીને તેને અગ્રિમતા આપી છે. ગુજરાતનો યુવાન ગ્લોબલ યુથ બને, વિશ્વના શ્રેષ્ઠ જ્ઞાન – કૌશલ્યનો એને લાભ મળે તે માટે શ્રેષ્ઠ ઇન્ફ્રાસ્ટ્રકચર – રીચર્સ ફેસિલિટી, ઇન્ડસ્ટ્રીયલ મેનેજમેન્ટની તક યુવાશક્તિને ઘર આંગણે મળે તેવી પહેલ આપણે કરી છે અને એટલા માટે જ શ્રેષ્ઠ ભારતનાં નિમાર્ણ માટે આપણા ગુજરાતની યુવાશક્તિનો થનગનાટ ઉડીને આંખે વળગે તેવો છે.